fjármála - og efnahagsráðherra ( Bjarni Benediktsson ) ( S ) : Virðulegi forseti . Bara til að afgreiða þessa síðustu spurningu skýrt : Auðvitað styðjum við EES-samninginn , aðild okkar að honum og betri framkvæmd hans . Um það höfum við haft forgöngu hér í þinginu að ræða og gefið út sérstakar skýrslur í því efni og reyndar utanríkisráðherra með sérstaka áherslu á framkvæmd EES-samningsins . Það sem ég á svo erfitt með að skilja er áhugi hv. þingmanns og sumra hér á þinginu á að komast undir boðvald samevrópskra stofnana . Hvað í ósköpunum liggur mönnum á að komast undir sameiginlega raforkustofnun Evrópu ( Gripið fram í . ) á okkar einangraða landi með okkar eigið raforkukerfi ? Eru það rök að þar sem Evrópusambandinu hefur þegar tekist að koma Íslandi undir einhverja samevrópska stofnun sé ástæða til að ganga lengra ? Mér finnst vera svo mikið grundvallaratriði ( Forseti hringir . ) að við skilgreinum hvað séu innrimarkaðsmál sem við viljum sinna sérstaklega ( Forseti hringir . ) undir EES-samningnum og hvað séu mál sem tengjast ekki beint innri markaðnum . Hérna erum við með kristaltært dæmi um það , raforkumál Íslands eru ekki innrimarkaðsmál . Síðan eru atriði í löggjöfinni sem við erum þegar búin að innleiða ( Forseti hringir . ) sem er sjálfsagt að halda áfram að laga að samningnum . ( Gripið fram í : Og þið hafið ekki gert . )